**Tema. Forberedelser før simulering**

|  |  |
| --- | --- |
| **Kategori** | Hjemmetjenester |
| **Tema** | Møte med pårørende |
| **Før simuleringen** | Det anbefales at deltakerne går igjennom e-læringskurset i Empatisk Kommunikasjon |
| **Referanser/****e-læring/****andre tips** | E-læringskurs i Empatisk Kommunikasjon: https://www.kslaring.no/local/catalogue/index.php?facets=&page=0&search=basismodul |
| **Utstyr**(Prosedyre, skrivesaker, mat, drikke, VR briller, PC, medikamenter, rekvisitter mm. som må være tilgjengelig) | Et bor med stoler, kaffe og kopper.Et ark å notere på. |

**Evaluering etter simulering**

|  |  |
| --- | --- |
| **QR-kode****Nettadresse** | <https://forms.office.com/r/4XbrvGFKUB>  |

**Briefing**

|  |  |  |
| --- | --- | --- |
| **Briefing** | Forsøk å få med alle følgende punkter:* Presentere seg for hverandre med navn, tittel og erfaring med simulering
* Ikke for å avdekke styrker/svakheter – vi er her for å lære
* Presentere læringsmål
* Pasientsikkerhet - utforske og lære på en trygg og hensiktsmessig arena
* Taushetsplikt - for å trygge deltakerne i at de ikke blir snakket om (og for gjenbruk av scenario)
* Forklare gangen i simuleringen
* Tidsbruk (tid satt av til brief/sim/debrief)
 | * Innlevelse: Skal ikke spille, men gjenskape en realistisk situasjon. Mer innlevelse= mer utbytte.
* Presentere rom/utstyr
* Forklare hvordan deltakerne kan få hjelp
* Presentere markør eller simulator
* Alle gjøremål og tiltak skal gjøres i realistisk tempo
* Fordel roller
* Fordel oppgaver til observatører
* Gjenta læringsmål
* Presenter scenario
* Vær tydelig på når scenario starter
 |

|  |  |  |
| --- | --- | --- |
| **Deltakere** | **Rolle** | **Navn** |
| 1 sønn/datter |  |
| 1-2 ansatte |  |
| 0-3 observatører |  |

|  |  |
| --- | --- |
| **Læringsmål** | 1: Kommunisere på en respektabel, ikke-krenkende og profesjonell måte i møte med pårørende |
| 2: Pårørende opplever seg møtt og forstått |
| 3:  |

|  |  |
| --- | --- |
| **Informasjon til deltakerne**(Bakgrunnsinformasjon og hendelsesforløp) | Du er primærkontakt for Leif. Leif er en 88 år gammel mann med en alvorlig grad av demens som har fått oppfølging av dere i 3 måneder. Han er enkemann og bor alene i enebolig etter at kona døde brått for 3 måneder siden. Fram til da ble han ivaretatt av kona som ønsket å ha han hjemme hos seg. Hjemmetjenestene opplever det i perioder utfordrende å få hjulpet Leif med påkledning og stell. Han har behov for mer hjelp enn han selv har forståelse for og innsikt i. Han kan bli sint/frustrert i situasjoner når han blir tilbudt hjelp med stell og påkledning. I samtale har pårørende uttrykt av at Leif alltid hadde vært opptatt av å fremstå velstelt og velkledd.Datter/sønn har bedt om en samtale fordi hen mener at han ikke blir stelt godt nok og ikke godt nok ivaretatt av hjemmetjenestene. |

|  |  |
| --- | --- |
| **Viktig informasjon for fasilitator / forslag til hjelp** | Hva er forventet utvikling i scenarioet? Skal deltakerne får vitale målinger/NEWS2 fra fasilitator? Hva kan deltakerne gjøre om de sitter fast? Hvordan kan fasilitator hjelpe deltakerne dersom scenario ikke går som forventet? |

**Scenario og debrief**

|  |
| --- |
| **Straks etter scenario** |
| * Hvis aktuelt: «Hva ville dere gjort videre nå?»
* Be deltakerne ikke snakke om scenario før debrief begynner
* Be eventuelt deltakerne tenke på en bra/positiv ting de selv bidro med inn i scenarioet
* Få innspill fra observatører (og markør/operatør dersom aktuelt)
 |
| Debrief |
| BESKRIVELSESFASEN* + Umiddelbare reaksjoner fra deltakerne?
	+ Objektiv beskrivelse av hendelsesforløp – få en felles forståelse av hendelsesforløp

ANALYSEFASEN* + Gjenta læringsmål
 |
| **LM 1** | Kommunisere på en respektabel, ikke-krenkende og profesjonell måte i møte med pårørende |
| **LM 2** | Pårørende opplever seg møtt og forstått |
| **LM 3** |  |
|  | Kan tas opp i debrief:* Empatisk kommunikasjon. Hva er det? Hvordan kommuniserer man empatisk?
* Oppfølgingssamtale med pårørende?
* Blir man enige om konkrete tiltak/endringer?
* Kan man bruke tvang i en stellesituasjon?
* Hva ville pårørende tenke om tvang i stellesituasjon?
* Hvordan kan vi bruke dette i andre situasjoner?
 |
| ANVENDELSESFASEN* + **Konkrete** punkter som skal arbeides videre med
	+ Strategi for å få **anvendt** det i praksis
 |
| **Etter debrief** | * Gjennomføre spørreundersøkelse
* Takke for oppmøte og ønske velkommen tilbake
 |

**Markørbeskrivelse - Sønn/datter til Leif**

|  |  |
| --- | --- |
| **Takk for at du stiller som markør!** | * Din rolle som markør er viktig for at du og resten av deltakerne skal få godt utbytte av simuleringen og det er derfor viktig at du forsøker å leve deg inn i rollen du er tildelt.
* Snakk med fasilitator om det er noe du er usikker på i forhold til rollen din. Det er bedre å spørre en gang for mye enn en gang for lite.
* Forsøk å se for deg person som er beskrevet her. Kanskje har du vært borti en som likner. Bruk denne som utgangspunkt for hvordan du fremstår.
* Legg bort dette arket når scenario begynner. Husk at du skal respondere adekvat på det de andre deltakerne i scenarioet sier og gjør.
 |

**Karakter og lidelsesuttrykk**

|  |  |
| --- | --- |
| **Hvem er personen bak pasienten?**(Navn, alder, jobb, familie, relasjoner, oppdragelse, barndomsminner, språk, hobby, mat, sanser mm.) | Du er enebarn. Du er oppdradd i et respektabelt hjem hvor alt alltidt var på stell. Far barberte seg hver dag, og dine foreldre var alltid pent kledd for anledningen. Sengene var alltid oppredd med sengeteppe. Dere har alltid vært opptatt av å fremstå respektabelt. |
| **Psykisk** |   |
| **Somatisk** |   |

**Historien**

|  |  |
| --- | --- |
| **Hva skjedde før scenario begynner?** | Din far bor hjemme alene etter at din mor døde brått for 3 mnd siden. Du er frustrert over at han ikke får god nok hjelp med stell. Du synes han er dårlig barbert, dårlig stelt på håret, går i klær med kombinasjoner han ikke hadde valgt, og ikke får dusjet så ofte han gjorde før, og sengen er ikke oppredd. |
| **Forventning til utvikling av scenario (relatert til læringsmålene)** | Du er agitert/frustrert når du kommer til avtalt samtale. Når du får fortelle om det du er frustrert over og opplever å bli hørt, blir du roligere. Du blir frustrert om de ansatte går i forsvarsposisjon, og du ønsker aksept for dine tanker og følelser. Svar som «vi er for få folk på jobb» oppleves som provoserende. Målet med scenario er at du opplever deg sett, hørt og forstått og at de ansatte opplever mestring i situasjonen. Bruk forslagene i bunnen av dette arket ved behov. |

**Målsetninger**

|  |  |
| --- | --- |
| **Hva ønsker jeg å oppnå i scenarioet** | Du ønsker å bli sett, hørt og forstått. Du vil at din far skal ha det som han pleide å ha det før din mor døde, at han går fint kledd og er velstelt. Du er positiv til å lage en plan for hvordan han skal få det bedre enn du opplever at han har det nå. |
| **Uttrykk, virkemidler og effekter** |   |
| **Hvordan kan jeg hjelpe deltakerne i å nå læringsmålene?** | Din far er veldig glad i klassisk musikk, og bruk av hans preferansemusikk kan kanskje gjøre stellesituasjoner enklere. Hans kone pleide å legge fram klærne på stolen ved siden av sengen, da klarte han å kle på seg sjølv. |

**Observatørskjema - Kommunisere på en respektabel, ikke-krenkende og profesjonell måte i møte med pårørende**

|  |  |
| --- | --- |
| **Takk for at du stiller som observatør!** | * I dette scenarioet skal du være observatør og fokusere dine observasjoner ut fra overstående læringsmål.
* Du skal IKKE evaluere deltakerne, så;
* Fokuser mest på eksempler på god praksis og noter deg noe på alle deltakerne
* Skriv også opp eventuelle forbedringspotensialer. Vis fasilitator dine notater etter scenarioet er ferdig.
* Generelle eksempler på observasjoner: Øyekontakt, språk tilpasset mottaker, språk og toneleie tilpasset situasjonen, kroppsspråk, empatisk kommunikasjon, bekreftende kommunikasjon mm.
 |
| **Du skal gjøre observasjoner på:** |  |
|  |  |

**Observatørskjema - Pårørende opplever seg møtt og forstått**

|  |  |
| --- | --- |
| **Takk for at du stiller som observatør!** | * I dette scenarioet skal du være observatør og fokusere dine observasjoner ut fra overstående læringsmål.
* Du skal IKKE evaluere deltakerne, så;
* Fokuser mest på eksempler på god praksis og noter deg noe på alle deltakerne
* Skriv også opp eventuelle forbedringspotensialer. Vis fasilitator dine notater etter scenarioet er ferdig.
* Generelle eksempler på observasjoner: Øyekontakt, språk tilpasset mottaker, språk og toneleie tilpasset situasjonen, kroppsspråk, empatisk kommunikasjon, bekreftende kommunikasjon mm.
 |
| **Du skal gjøre observasjoner på:** | Hvordan ville du, dersom du var pårørende, opplevd denne situasjonen? |
|  |  |

**Observatørskjema - Bruker empatisk kommunikasjon i møte med pårørende**

|  |  |
| --- | --- |
| **Takk for at du stiller som observatør!** | * I dette scenarioet skal du være observatør og fokusere dine observasjoner ut fra overstående læringsmål.
* Du skal IKKE evaluere deltakerne, så;
* Fokuser mest på eksempler på god praksis og noter deg noe på alle deltakerne
* Skriv også opp eventuelle forbedringspotensialer. Vis fasilitator dine notater etter scenarioet er ferdig.
* Generelle eksempler på observasjoner: Øyekontakt, språk tilpasset mottaker, språk og toneleie tilpasset situasjonen, kroppsspråk, empatisk kommunikasjon, bekreftende kommunikasjon mm.
 |
| **Du skal gjøre observasjoner på:** | Hvordan klarer den ansatte å møte den pårørende «der den er» gjennom Empatisk kommunikasjon?Forsøk å gjenkjenn de 4 trinnene i Empatisk Kommunikasjon i samtalen1: Fortell – historien2: Hva føler du? Følelsesbevissthet3: Refleksjon4: Medforteller – Har du lyst til å høre hva jeg tenker? |
|  |  |